recursal/SuperWikiNEXT-32B huggingface dataset:
**கௌரி காளி கான்** (*Gauri Kali Khan*) (பிறப்பு 8 அக்டோபர் 1970), ஒரு திரைப்படத் தயாரிப்பாளர் மற்றும் உட்புற வடிவமைப்பாளர். இவர் முகேஷ் அம்பானி, பாலிவுட் பிரபலங்கள் கரண் ஜோஹர்  , ஜாக்குலின் பெர்னாண்டஸ்  மற்றும் சிதார்த் மல்ஹோத்ரா போன்றவர்களுக்கு உட்புற வடிவமைப்பு செய்து கொடுத்துள்ளார். *ரெட் சில்லிஸ் எண்டெர்டெயின்மென்ட்* என்னும் திரைப்படத் தயாரிப்பு நிறுவனர் மற்றும் அதன் துணை நிறுவனங்களின் இணை-நிறுவனர் மற்றும் இணைத் தலைவராக செயல்படுகிறார். 2018 ஆம் ஆண்டில், ஃபார்ச்சூன் இதழின் "உலகின் 50 சக்தி வாய்ந்த பெண்கள்" என்ற பட்டியலில் கௌரியின் பெயர் இடம் பெற்றது.

ஆரம்ப வாழ்க்கை
--------------

கௌரி தில்லியில், பஞ்சாபி இந்து மத பிராமணப் பெற்றோர்களான சவிதா மற்றும் கர்னல் ரமேஷ் சந்திர சிப்பர் அகியோருக்கு மகளாகப் பிறந்தார். லொரேட்டோ கான்வெண்ட் பள்ளியில் தனது பள்ளிக்கல்வியை நிறைவு செய்தார். தில்லி மாடர்ன் ஸ்கூலில் இருந்து பன்னிரண்டாவது நிறைவு பெற்றார்; லேடி ஸ்ரீ ராம் மகளீர் கல்லூரியில் இளங்கலை பட்டம் பெற்றார். அவர் நேஷனல் இன்ஸ்டிடியூட் ஆப் ஃபேஷன் டெக்னாலஜியில் 6 மாத கால ஆடை வடிவமைப்பு படிப்பை முடித்து , தனது தந்தையின் ஆடை வியாபாரத்தால் தையல் கற்றுக்கொண்டார்.

 கௌரி கான் தனது கணவர் சாருக் கான் உடன் 2012 இல் 
2017 ஆம் ஆண்டில் தனது மகள் சுஹானா கானுடன் ஒரு நிகழ்ச்சியில் கௌரி.

தனிப்பட்ட வாழ்க்கை
------------------

சாருக் கானை 1984 ஆம் ஆண்டில் தில்லி நகரில் கௌரி முதல் முறையாக சந்தித்தார். அப்பொழுது சாருக் கான் பாலிவுட்டில் நடிக்கத் துவங்கவில்லை. ஆறு வருட காலம் காதலித்த பின்பு இவர்கள் 1991 ஆம் ஆண்டு அக்டோபர் மாதம் 25 ஆம் தேதி இந்து முறைப்படி திருமணம் செய்து கொண்டனர்.

குறிப்புகள்
-----------

1. 1 2  "I don't want to make my business mass: Gauri Khan" (ஆங்கிலம்).
2. ↑  "Gauri Khan revamps Jacqueline Fernandez's apartment, shares pics on Instagram" (ஆங்கிலம்).
3. ↑  "Gauri Khan designs Sidharth Malhotra's new home, Shah Rukh says they stole his hammock" (ஆங்கிலம்).
4. ↑  "Shah Rukh Khan calls wife Gauri their family's 'fortunate, most powerful' as she features on power list" (ஆங்கிலம்).
5. ↑  "Gauri Khan Biography". Movies Dosthana. 2016-03-04 அன்று மூலம் பரணிடப்பட்டது. 2016-03-07 அன்று பார்க்கப்பட்டது.
6. ↑  "Gauri Khan".. பார்த்த நாள்: 2016-12-08.
7. ↑  "Famous inter-religious marriages". 3 July 2014 அன்று மூலம் பரணிடப்பட்டது. 25 May 2014 அன்று பார்க்கப்பட்டது.
8. ↑  "B'day Special: Shah Rukh Khan (p. 16)". Archived from the original on 9 November 2014.. பார்த்த நாள்: 3 September 2014.

வெளி இணைப்புகள்
---------------

விக்கிமீடியா பொதுவகத்தில்,  
 ***கௌரி கான்***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் கௌரி கான்
**அம்மன் சிலை (யமுனாரி)**, நல்லூரில், சங்கிலித்தோப்புப் பகுதியில் உள்ள வரலாற்று முக்கியத்துவம் கொண்ட யமுனாரிக் குளத்தை ஆழமாக்கும் முயற்சியின்போது கண்டெடுக்கப்பட்ட மரத்தாலான சிலை ஆகும். இது பிற்பட்ட காலத்தைச் சேர்ந்ததாகக் கருதப்படுகிறது. யாழ்ப்பாணத்தைச் சேர்ந்த ஏதோவொரு கோயிலில் இருந்த இச்சிலையைப் போர்த்துக்கேயரிடம் இருந்து பாதுகாப்பதற்காக இக்குளத்தில் போட்டு மறைத்திருக்கலாம் அல்லது சேதமுற்றதால் வழிபாட்டுக்கு எற்றதல்ல என்னும் காரணத்தால் இக்குளத்தில் போட்டிருக்கலாம் எனக் கருதப்படுகிறது. இது இப்போது யாழ்ப்பாண அருங்காட்சியகத்தில் உள்ளது.

அமைப்பு
-------

இலுப்பை மரத்தில் செய்யப்பட்டுள்ள இச்சிலை, மரப் பீடத்தில் நிற்கும் நிலையில் காணப்படுகிறது. நான்கு கைகளைக் கொண்ட இவ்வம்மன் சிலையின் பின்புறத்து வலது கையில் பாசம் அல்லது உருத்திராக்கமும், இடது கையில் தாமரை மொட்டும் காணப்படுகின்றன. முன் வலது கை அபயம் அளிக்கும் நிலையிலும் இடது கை வரத ஹஸ்தமாகவும் உள்ளன.

மேற்கோள்கள்
-----------

1. ↑  கிருஷ்ணராஜா, செல்லையா. 2015, பக். 160
2. ↑  கிருஷ்ணராஜா, செல்லையா. 2015, பக். 160

உசாத்துணைகள்
------------

* கிருஷ்ணராஜா, செல்லையா. *சிற்பக்கலைமரபுகள் மற்றும் குளங்களின் பெயர்களினூடாக அறியப்படும் நல்லூரின் பண்பாடு*, சிங்கை ஆரம் பிரதேச மலர், நல்லூர்ப் பிரதேச செயலக கலாச்சாரப் பேரவை, நல்லூர், 2015. பக். 149-167.

இவற்றையும் பார்க்கவும்
----------------------

* குடியேற்றவாதக் காலத்துக்கு முந்திய யாழ்ப்பாணச் சிற்பங்கள்
|  |  |  |
| --- | --- | --- |
| << |  **சனவரி 2012** | >> |
| ஞா | தி | செ | பு | வி | வெ | ச |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 | 31 |  |  |  |  |
| **MMXXIII** |
|

**சனவரி 2012** (*January 2012*), ஒரு ஞாயிற்றுக்கிழமை ஆரம்பித்து 31 நாட்களின் பின்னர் ஒரு செவ்வாய்க்கிழமை முடிவடைந்தது. தமிழ் நாட்காட்டியின் படி தை மாதம் 2012 சனவரி 15 ஞாயிற்றுக்கிழமை தொடங்கி, 2012 பெப்ரவரி 12 ஞாயிற்றுக்கிழமை முடிவடைந்தது.

சிறப்பு நாட்கள்
---------------

* சனவரி 1 - ஆங்கிலப் புத்தாண்டு
* சனவரி 2 - வாயிலார் நாயனார் குருபூசை
* சனவரி 8 - சடைய நாயனார் குருபூசை
* சனவரி 12 - சுவாமி விவேகானந்தர் பிறந்தநாள்
* சனவரி 14 - போகி பண்டிகை
* சனவரி 15 - தைப்பொங்கல்
* சனவரி 16 - மாட்டுப் பொங்கல்
* சனவரி 26 - இந்தியக் குடியரசு நாள்
* சனவரி 30 - காந்தி நினைவு நாள்

நிகழ்வுகள்
----------

|  |  |
| --- | --- |
| செய்திகள் | * பார்
* உரை
* தொகு
 |

* சனவரி 1:
	+ சப்பானில் 7.0 அளவு நிலநடுக்கம் ஏற்பட்டது. சேதம் எதுவும் ஏற்படவில்லை. (ராய்ட்டர்ஸ்)
	+ கென்யாவில் லாமு தீவுக்கருகில் படகு ஒன்று கவிழ்ந்ததில் குறைந்தது 7 பேர் கொல்லப்பட்டனர். (ராய்ட்டர்ஸ்)
	+ நாசாவின் செயற்கைக்கோள் 'கிரெயில்' நிலவின் சுற்றுப் பாதையில் இணைந்தது.


---

செய்திகள் காப்பகம்

**2016 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2015 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2014 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2013 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2012 •** சனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2011 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2010 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2009 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2008 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2007 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2006 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2005 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்
**செ. பெருமாள்** (திசம்பர் 8, 1950 - சூலை 18, 2013) தம்மிழக அரசியல்வாதி ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சியின் சார்பாக ஏற்காடு சட்டமன்றத்தின் உறுப்பினராக 3 முறை தெரிவு செய்யப்பட்டவர். 1989-91, 1991-96, 2011-2013 ஆகிய ஆண்டுகளில் ஏற்காடு தொகுதி சட்டமன்ற உறுப்பினராக இருந்தார். இந்திய நாடாளுமன்றத்தின் மேல் சபைக்கு தமிழ்நாடு சார்பாக இந்திய நாடாளுமன்ற உறுப்பினராகவும் பணியாற்றினார்.

இவரின் தந்தை செம்மாக் கவுண்டர். சொந்த ஊர் பாப்பநாய்க்கன்பட்டி (ஆத்தூர் வட்டம்) ஆகும். தும்மல் அரசினர் உயர்நிலைப்பள்ளியில் 10ம் வகுப்பு வரை படித்திருந்த இவர் அஞ்சல் துறையில் பணியில் இருந்தார். அப்பணியை துறந்துவிட்டு 1989ம் ஆண்டு அதிமுகவின் ஜெயலலிதா அணி சார்பாக ஏற்காடு தொகுதியில் போட்டியிட்டு வெற்றி பெற்றார். கிழக்கு சேலம் மாவட்ட அதிமுகவின் துணை செயலாளராகவும் ஏற்காடு பகுதி அதிமுகவின் செயலாளராகவும் இருந்தார்.

2013, யூலை 18 அன்று மாரடைப்பு காரணமாக சேலத்திலுள்ள தனியார் மருத்துவமனையில் காலமானார். இவருக்கு சரோஜா என்ற மனைவியும் 4 மகன்களும் உள்ளனர்.  .

மேற்கோள்கள்
-----------

1. ↑  "List of MLAs from Tamil Nadu 2011" (PDF). Govt. of Tamil Nadu. 2012-03-20 அன்று மூலம் (PDF) பரணிடப்பட்டது.
2. ↑  "காப்பகப்படுத்தப்பட்ட நகல்". 2013-07-21 அன்று மூலம் பரணிடப்பட்டது. 2017-06-22 அன்று பார்க்கப்பட்டது.
3. ↑  Yercaud MLA Perumal dead
4. ↑  "ஏற்காடு அதிமுக எம்.எல்.ஏ. பெருமாள் மாரடைப்பால் மரணம்". 2013-07-21 அன்று மூலம் பரணிடப்பட்டது. 2013-07-21 அன்று பார்க்கப்பட்டது.

வெளி இணைப்புகள்
---------------

* Profile on Rajya Sabha website பரணிடப்பட்டது 2007-09-27 at the வந்தவழி இயந்திரம்
**கௌரி விசுவநாதன்** (*Gauri Viswanathan*) ஓர் இந்திய அமெரிக்க கல்வியாளராவார். 1933 ஆம் ஆண்டு மனிதநேயப் பேராசிரியராகவும், கொலம்பியா பல்கலைக்கழகத்தில் தெற்காசியா நிறுவனத்தின் இயக்குநராகவும் இருந்தார்.

சுயசரிதை
--------

கௌரி விசுவநாதன் 1950 ஆம் ஆண்டு நவம்பர் மாதம் 5 ஆம் தேதியன்று கொல்கத்தாவில் ஐ.நா அதிகாரிகளுக்கு மகளாகப் பிறந்தார்.  தில்லி பல்கலைக்கழகத்தில் இளங்கலை மற்றும் முதுகலைப் பட்டங்களையும் கொலம்பியா பல்கலைக்கழகத்தில் முனைவர் பட்டத்தையும் பெற்றார்.   பத்தொன்பதாம் நூற்றாண்டு பிரித்தானிய மற்றும் காலனித்துவ கலாச்சார ஆய்வுகளில் இவரது ஆராய்ச்சி கவனம் செலுத்துகிறது. 

1989 ஆம் ஆண்டில் வெற்றியின் முகமூடிகள் என்ற தலைப்பில் இவர் இந்தியாவில் பிரித்தானிய ஆட்சி மற்றும் இலக்கிய ஆய்வு என்ற நூலை ஆங்கிலத்தில் எழுதினார். இது நவீன மொழி சங்கத்தின் இயேம்சு ரசல் லோவெல் பரிசை வென்றது,  1998 ஆம் ஆண்டில் இவர் எழுதிய மடிப்புக்கு வெளியே என்ற தலைப்பிலான மதமாற்றம், நவீனத்துவம் மற்றும் நம்பிக்கை குறித்த நூல் அமெரிக்க ஒப்பீட்டு இலக்கிய சங்கம் வழங்கிய ஆரி லெவின் பரிசை வென்றது.  கௌரி 1990 ஆம் ஆண்டில் குக்கனெய்ம் உறுப்பினர் தகுதியையும் 1986 ஆம் ஆண்டில் மெலன் அறக்கட்டளை உறுப்பினர் தகுதியையும் பெற்றார்.  .

மேற்கோள்கள்
-----------

1. 1 2  "Gauri Viswanathan | The Department of English and Comparative Literature". *english.columbia.edu*. 2022-06-13 அன்று பார்க்கப்பட்டது.
2. 1 2 3 4  "Rediff On The NeT: Columbia Professor Wins Major Prize". *www.rediff.com*. 2022-06-13 அன்று பார்க்கப்பட்டது.
3. ↑  "James Russell Lowell Prize Winners". *Modern Language Association* (ஆங்கிலம்). 2022-06-14 அன்று பார்க்கப்பட்டது.
4. ↑  "Gauri Viswanathan". *John Simon Guggenheim Memorial Foundation* (ஆங்கிலம்). 2022-06-13 அன்று பார்க்கப்பட்டது.
பாரி தாக்குதல், தொடக்க அமைப்பு

**பாரி தாக்குதல்** (*Barry Attack*) சதுரங்க விளையாட்டில் விளையாடப்படும் ஒரு வழக்கத்திற்கு மாறான திறப்பு முறையாகும். வெள்ளைக் காய்களுடன் விளையாடுபவர் முன்னெடுக்கும் இத்திறப்பு பின்வரும் நகர்வுகளுடன் தொடங்குகிறது.

1.d4 Nf6 2.Nf3 g6 3.Nc3 d5 4.Bf4. கருப்பு நிறக் காய்களுடன் விளையாடுபவர் வழக்கமாக 4...Bg7 என்ற நகர்வை விளையாடுவார். இதனால் 5.e3 0-0 6.Be2; என ஆட்டம் தொடரும். இருப்பினும் வெள்ளை 5.Qd2 என்று விளையாடி டார்சான் தாக்குதல் முறையிலும் ஆட்டத்தை தொடரலாம். 

பாரி தாக்குதல் திறப்பு, சதுரங்க விளையாட்டில் விளையாடப்படும் ராணியின் சிப்பாய் திறப்பு வகை ஆட்டமாகும். இத்திறப்புக்கு கருப்பு காய்களுடன் விளையாடுபவர் ராசாவின் இந்தியத் தடுப்பாட்டம், கிழக்கு இந்தியத் தடுப்பாட்டம்,பிர்க் தடுப்பாட்டம் போன்ற திறப்பு வகை ஆட்டங்களால் எதிர் கொள்ளுவார். குறிப்பாக நியாசு முர்செட்டு, மார்க்கு எப்தென், ஆரோன் சம்மர்சிகேல் போன்ற கிராண்டுமாசுட்டர்கள் இத்திறப்புடன் விளையாட்டைத் தொடங்கி ஆடுவார்கள். பாரி தாக்குதல் மற்றும் தொடர்புடைய 150 தாக்குதல் இரண்டையும் ஆய்வு செய்து கொல்லும் சதுரங்கத் திறப்பு என்ற புத்தகத்தை ஆரோன் சம்மர்சிகேல் எழுதினார்.

பாரி தாக்குதலின் செயல்திறன் இதன் ஆதரவாளர்கள் மற்றும் எதிர்ப்பாளர்களால் விரிவாக பகுப்பாய்வு செய்யப்பட்டு விவாதிக்கப்பட்டது. இத்திறப்பில் பொதுவாக வெள்ளைக் காய் ஆட்டக்காரர் , ராசா பக்கத்தில் ஆக்ரோசமான தாக்குதலை நடத்துவார். பல நேரங்களில் ஒரு இறுதிமுற்றுகையை அமைப்பதற்காக வெள்ளையின் ஒன்று அல்லது அதற்கு மேற்பட்ட காய்களை தியாகம் செய்வதும் நிகழ்கிறது. 1991 ஆம் ஆண்டு வியன்னாவில் நடைபெற்ற கிராண்டுமாசுட்டர் பாவெல் பிளாட்னி–மார்ட்டின் ஃபெட்டே இடையே நடைபெற்ற போட்டியை இந்த திறப்பாட்ட வகைக்கு எடுத்துக்காட்டாக கொள்ளலாம். இந்த ஆட்டத்தில் பிளாட்னி தனது எதிராளியின் மன்னரை பலகையின் நடுப்பகுதிக்கு வர கட்டாயப்படுத்தி 23.e4 நகர்த்தலுக்குப் பிறகு எதிராளிக்குத் தோல்வியை ஏற்படுத்தினார்.

1.d4 Nf6 2.Nf3 g6 3.Nc3 d5 4.Bf4 Bg7 5.e3 Bg4 6.Be2 c6 7.Ne5 Bxe2+ 8.Qxe2 Nbd7 9.0-0-0 0-0 10.h4 Qa5 11.h5 Nxe5 12.dxe5 Ne4 13.hxg6 Nxc3 14.Qh5 Nxa2+ 15.Kb1 fxg6 16.Qxh7+ Kf7 17.Bh6 Rg8 18.Rh4 g5 19.Bxg7 gxh4 20.Bf6+ Ke6 21.Qxe7+ Kf5 22.Qh7+ Ke6 23.e4 1–0 (கருப்பு தோற்கிறது)

மேற்கோள்கள்
-----------

1. ↑  "The Kenilworthian: Barry Attack Bibliography".
2. ↑  Aaron Summerscale (1999). *A Killer Chess Opening Repertoire*. Globe Pequot. பன்னாட்டுத் தரப்புத்தக எண்:978-1-85744-519-0.
3. ↑  "GM Eric Prie on Barry Attack [D00], Trompowsky [A45]".
4. ↑  "Pavel Blatny vs. Martin Fette (1991)". *Chessgames.com*.
**செல்லப்பா நாகலிங்கம்** (*Chellappah Nagalingam* மச, அக்டோபர் 25, 1893 - அக்டோபர் 25, 1958), இலங்கையின் ஒரு முதன்மையான சட்டத்தரணியும், நீதிபதியும் ஆவார். இலங்கை மீயுயர் நீதிமன்றத்தின் ஒரு நீதியரசராக இருந்த அவர், 1954 இல் இலங்கையின் பதில் மகாதேசாதிபதியாகப் பணியாற்றினார். அத்துடன் இலங்கையின் பதில் பிரதம நீதியரசராகவும், பதில் சட்டத்துறைச் செயலாளராகவும், பதில் சட்டமாஅதிபராகவும் பணியாற்றியிருந்தார். அவரே இலங்கையின் மீயுயர் நீதிமன்றத்தின் நீதிபதிகள் குழாமுக்கு நியமிக்கப்பட்ட முதலாவது இலங்கைத் தமிழரும் ஆவார்.

வாழ்க்கைச் சுருக்கம்
--------------------

நாகலிங்கம் அக்டோபர் 25, 1893 இல் யாழ்ப்பாண மாவட்டத்தில் உரும்பராய் என்ற ஊரில் செல்லப்பா, மீனாட்சி ஆகியோருக்குப் பிறந்தார். இவரது நான்கு சகோதரர்களில் செ. சுந்தரலிங்கம் அமைச்சராகவும், நாடாளுமன்ற உறுப்பினராகவும் இருந்தவர். செ. பஞ்சலிங்கம் மருத்துவராகவும், செ. அமிர்தலிங்கம் இலங்கை மீன்பிடித் திணைக்களத்தின் பணிப்பாளராகவும், செ. தியாகலிங்கம் பிரபல வழக்கறிஞராகவும் இருந்தவர்கள். யாழ் பரி யோவான் கல்லூரி, பின்னர் கொழும்பு ரோயல் கல்லூரி ஆகியவற்றில் கல்வி கற்ற நாகலிங்கம் பின்னர் இலங்கை சட்டக் கல்லூரியில் பயின்று 1917 ஆம் ஆண்டில் வழக்கறிஞர் ஆனார்.

ஞானம் வைத்திலிங்கம் என்பவரைத் திருமணம் புரிந்த நாகலிங்கத்திற்கு இரன்டு ஆண் பிள்ளைகளும் (யோகலிங்கம், பக்திலிங்கம்), நான்கு பெண்களும் (மகேசுவரி, சர்வேசுவரி, விக்னேசுவரி, நந்தேசுவரி) உள்ளனர்.

பணி
---

இலங்கை வழக்குரைஞர் கழகத்தில் சேர்த்துக்கொள்ளப்பட்ட நாகலிங்கம் 1937 ஆம் ஆண்டு வரை கொழும்பில் சட்ட வல்லுனராகப் பணியாற்றினார். 1938 இல் கொழும்புக்கான கூடுதல் மாவட்ட நீதிபதியாக நியமிக்கப்பட்டார். 1941 முதல் கண்டி மாவட்ட நீதிபதியாகவும், 1946 இல் பதில் சட்டமா அதிபராகவும் பதவியில் இருந்தார். 1946 ஆம் ஆண்டில் மன்னர் வழக்கறிஞராக நியமிக்கப்பட்டார். 1947 ஆம் ஆண்டில் பதில் சட்டச் செயலாளராகப் பொறுப்பேற்று இலங்கை அரசாங்க சபையின் அதிகாரபூர்வ உறுப்பினராகவும், அமைச்சரவைப் பதவிக்கு ஒப்பான தகுதியான நீதித்துறைக் குழுமத்திற்கு தலைவராகவும் ஆனார். 1947 இல் மீயுயர் நீதிமன்ற நீதியரசர் ஆனார். இப்பதவியை ஏற்ற முதலாவது தமிழர் இவராவார். பல தடவைகள் இவர் இலங்கையின் பதில் தலைமை நீதிபதியாகப் பதவியில் இருந்திருக்கிறார். 1954 ஆம் ஆண்டில் ஹெர்வால்ட் ராம்ஸ்போத்தம், முதலாம் சோல்பரி பிரபு நாட்டில் இல்லாத போது பதில் மகா தேசாதிபதியாகப் பதவியில் இருந்தார்.

கொழும்பு இந்துக் கல்லூரியை நிறுவிய "இந்து கல்விக் கழகத்தின்" ஆரம்பகால உறுப்பினராகவும் நாகலிங்கம் சேவையாற்றினார்.

உசாத்துணை
---------

1. ↑  Abeyesekera, Kirthie (11 பெப்ரவரி 2001). "Casteism in the north". *தி ஐலண்டு*. Archived from the original on 2011-05-18. .
2. 1 2 3 4 5 6 7 8 9 10 11 12  மாணிக்கவாசகர், செல்லத்தம்பி (25 அக்டோபர் 2011). "Justice Nagalingam - first Tamil Supreme Court judge". *டெய்லி நியூஸ்*. Archived from the original on 2011-12-28. .
3. 1 2 3 4 5 6 7 8  Arumugam, S. (1997). *Dictionary of Biography of the Tamils of Ceylon*. பக். 111. .
4. ↑  "History of College". கொழும்பு இந்துக் கல்லூரி. 2011-10-15 அன்று மூலம் பரணிடப்பட்டது. 2012-12-25 அன்று பார்க்கப்பட்டது.

| * பா
* உ
* தொ
←மகாதேசாதிபதி, இலங்கை → |
| --- |
| Flag of Governor-General of Ceylon (1948-1953) | 
* மூர்
* சோல்பரி பிரபு
* *விஜேவர்தனா*
* *நாகலிங்கம்*
* ஒலிவர் குணதிலக்க
* கோபல்லாவை\*

 | Flag of Governor-General of Ceylon (1953-1972) |
| *சாய்வெழுத்தில்* உள்ளவர்கள் மாற்றாளர்கள் (பதில்) ஆவர். |
தற்போது பிரான்மலை என அழைக்கப்படும் பரம்புமலை சூழ்ந்த 300 ஊர்களைக் கொண்ட வளநாட்டின் மன்னனாக இருந்த பாரி மன்னன் மகளிர் இருவர். பாரி மன்னன் கொல்லப்பட்ட பின்பு புலவர் கபிலர் அவர்களை அழைத்துச் சென்ற போது பாரி மகளிர் பாடிய பாடல்

பாடல்
-----

"அற்றைத் திங்கள் அவ் வெண் நிலவில்  

எந்தையும் உடையேம்; எம்குன்றும் பிறர் கொளார்  

இற்றைத் திங்கள் இவ் வெண் நிலவில்  

வென்று எரிமுரசின் வேந்தர்எம்  

குன்றும் கொண்டார்! யாம் எந்தையும் இலமே?" என்று இவர்கள் தம் தந்தையை இழந்த துயரத்தைப் பாடியுள்ளனர்.  

இந்தப் பாடலில் முன் இரண்டு அடிகள் ஒருவர் பாடியது போலவும், பின் மூன்று அடிகள் மற்றொருவர் பாடியது போலவும் காணப்படுகிது. அவர்கள் 14 ஆம் நூற்றாண்டில் வாழ்ந்த இரட்டைப்புலவர்கள் போலச் செய்யுள் இயற்றிய சங்ககாலப் புலவர்கள் எனலாம்.

* பாடல் சொல்லும் செய்தி

கடந்த மாத நிறைமதி நாளில் தந்தையுடன் மகிழ்ந்திருந்தோம். இந்த மாத நிறைமதி நாளில் எம் குன்றையும் பிறர் கைப்பற்றிக்கொண்டனர். எம் தந்தை எங்களுடன் இல்லை. என்ன செய்வோம்?

பழமொழி நானூறு பாடல் சொல்லும் செய்தி
-----------------------------------

**பாரிமகள்** என்று இந்தப் பாடல் ஒருமையில் குறிப்பிடுகிறது. நாட்டில் வறட்சி நிலவியபோது தன் முற்றத்துக்கு வந்த பாணன் ஒருவனுக்குப் பாரிமகள் பொன்னை உணவுக்காக வழங்கியதாக இந்தப் பாடல் குறிப்பிடுகிறது. இந்தப் பாடலில் வரும் ‘பொன்’ என்னும் சொல்லுக்குப் பொன்னாங்கண்ணிக் கீரை எனக் கொள்ளுமாறும் பாடல் உள்ளது.

கபிலர் இவர்களுக்குச் செய்த திருமண முயற்சி
-----------------------------------------

கபிலர் இவர்களுக்குத் திருமணம் செய்ய அழைத்துச் செல்கிறார்.. நீ என்னை வணங்கும் வாள் வீரன். நான் பரிமகளிரைத் தருகிறேன். நீ மணந்து ஏற்றுககொள் என்று விச்சிக்கோனை வேண்டினார். அவன் மணந்துகொள்ள மறுத்துவிட்டான்.  இருங்கோவேளிடம் சென்று அவ்வாறே வேண்டினார். அவனும் மறுத்துவிட்டான்.  அரசர்கள் மணந்துகொள்ள மறுத்துவிடவே கபிலர் பாரி மகளிரை கடையெழு வள்ளல்களில் ஒருவனான மலையன் அரசன் ஒருவனுக்குத் திருமணம் செய்து கொடுத்தார். பின்னர் வடக்கிருந்து உயிர் துறந்தார்.

10 ஆம் நூற்றாண்டுக் கல்வெட்டு
-----------------------------

கபிலர் குன்றில் முதலாம் இராசராசன் காலத்துக் கல்வெட்டு ஒன்று பாரிமகளிரைக் கபிலர் தென்பெண்ணை ஆற்றுப்படுகை அரசன் **மலையன்** என்பவனுக்குத் திருமணம் செய்து கொடுத்த பின்னர் தீயில் இறங்கி உயிர் நீத்தார் எனக் குறிப்பிடுகிறது.

பாரிமகளிர் கதை
--------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**ஔவையார் தனிப்பாடல்கள்** |

பாரிமகளிர் இருவரின் பெயர் **அங்கவை**, **சங்கவை** என்றும், அவர்கள் மழையில் நனைந்துகொண்டு வந்த **ஔவையாருக்கு** நீலச்சிற்றாடை வழங்கினார்கள் என்றும், ஔவையார் விநாயகனைக்கொண்டு எழுதிய ஓலையைச் சேர சோழ பாண்டியருக்கு அனுப்பி அவர்கள் அங்கவை சங்கவை திருமணத்துக்குச் சீர் கொண்டுவந்து தரத் திருமணம் திருக்கோவலூர் அரசன் **தெய்வீகன்** என்பவனோடு சிறப்பாக நடைபெற்றது என்றும், வெட்டிய பலாமரம் தழைத்துப் பழம் தந்தது என்பன போன்ற மாயவித்தைக் கதைகளுடன் கதை வளர்கிறது.

அடிக்குறிப்பு
-------------

1. ↑  புறநானூறு 112
2. ↑  
மாரியொன் றின்றி வறந்திருந்த காலத்தும்  

பாரி மடமகள் பாண்மகற்கு நீருலையுள்  

பொன்திறந்து கொண்டு புகாவாக நல்கினாள்  

ஒன்றுறா முன்றிலோ இல். (பழமொழி நானூறு)
3. ↑  குறுந்தொடி மகளிர் நாறு இருங்கூந்தல் கிழவரைப் படர்ந்தே (புறம் 113)
4. ↑  புறம் 200
5. ↑  புறம் 201, 202
6. ↑  புறம் 236

வெளி இணைப்புகள்
---------------

பாரி மகளிர் பாடல் புறநானூறு 112
**நீலன் திருச்செல்வம்** (சனவரி 31, 1944 – சூலை 29, 1999) ஒரு மிதவாத, ஆற்றல் மிகுந்த, அரச சட்டமைப்பு அறிவுவாய்ந்த, சர்வதேச மதிப்பு பெற்ற ஒரு இலங்கைத் தமிழ் அரசியல்வாதி ஆவார். இவரே இலங்கையில் கொள்கை பற்றிய முன்னணி ஆய்வு நிறுவன அமைப்புகளின் (Centre for Ethnic Studies, Law Society Trust) அமைப்பாளர்களில் ஒருவராக இருந்தவர்.

படுகொலை
-------

நீலன் திருச்செல்வம் ஜூலை 29, 1999 அன்று தற்கொலைக் குண்டுதாரி ஒருவரால் படுகொலை செய்யப்பட்டார். தற்கொலைத் தாக்குதல் மாதிரியை முன்வைத்தும் பிற பின்புலங்களை முன்வைத்தும் இக்கொலையை தமிழீழ விடுதலைப் புலிகளே செய்திருக்க முடியும் என்று பிபிசியும் பிற ஆய்வாளர்களும் கருத்து தெரிவித்துள்ளார்கள்.

பன்னாட்டுக் கண்டனங்கள்
----------------------

நீலன் திருச்செல்வத்தின் கொலைக்கு பொது மக்களிடம் இருந்தும், மனித உரிமை அமைப்புகளில் இருந்தும், பல சர்வதேச அரசியல் தலைவர்களிடம் இருந்தும் கண்டனங்கள் தெரிவிக்கப்பட்டன.

வெளி இணைப்புகள்
---------------

* Neelan Tiruchelvam Trust
* Sri Lanka's Voice of Moderation
* On the Tightrope Acts of Neelan Thiruchelvam Eight Critiques
* International Center for Ethnic Studies பரணிடப்பட்டது 2007-08-19 at the வந்தவழி இயந்திரம்

மேற்கோள்கள்
-----------

1. ↑
2. ↑  Amnesty International condemns killing of Neelan Thiruchelvam MP
[*தொடர்பிழந்த இணைப்பு*]
**கௌரவ் ஆனந்து** (*Gaurav Anand*) இந்தியாவின் ஒடிசா மாநிலத்தைச் சேர்ந்த ஒரு பின்னணிப் பாடகர் ஆவார். இசையமைப்பாளர் மற்றும் இசை ஏற்பாட்டாளராகவும் இவர் செயல்படுகிறார். முதன்மையாக ஒடியா திரைப்படத் துறையில் பணியாற்றுகிறார்.    பல திரைப்படம் அல்லாத ஒடியா பாடல்களை இசையமைத்து பாடியுள்ளார்.      பாடல்களில் காணப்படும் தூய ஒடியா சொற்கள் இவரது ஆத்மார்த்தமான இசையமைப்பை தனித்துவமாக்குகிறது.

வாழ்க்கை மற்றும் பின்னணி
------------------------

கௌரவ் ஆனந்து ஓர் உணர்ச்சிகரமான பாடகர் மற்றும் இசைக்கலைஞராகக் கருதப்படுகிறார். புவனேசுவர் நகரில், பிறந்து வளர்ந்தார். குழந்தை பருவத்திலிருந்தே உலக அளவிலான இசையுடன் தொடர்பில் இருந்தார். புகழ்பெற்ற பாரம்பரிய குரு சிறீ தாமோதர் ஓதாவின் நேரடி மாணவரான சிறீ சுபாசு சந்திர தாலிடம் இந்துசுதானி பாரம்பரிய இசையைக் கற்றுக்கொண்டார். பாடுவதற்கும் இசையமைப்பதற்குமான திறமையால், 2017 ஆம் ஆண்டில் ஓர் இசைத் தொகுப்பை வெளியிட்டார். கிட்டத்தட்ட அனைத்து முன்னணி தயாரிப்பு நிறுவனங்கள் மற்றும் தொழில்துறை அலைவரிசைகளுக்கும் இசையமைத்து பாடியுள்ளார்.

கௌரவ் ஆனந்து வழக்கத்திற்கு மாறான வித்தியாசமான இசையமைப்பிற்காகவும், பாடல்களுக்கு தனித்துவமான பாடல் வரிகளைத் தேர்ந்தெடுப்பதற்காகவும் நன்கு அறியப்படுகிறார். இவரது படைப்புகளில், பிரேமம் (2022), ஆய் கிருட்டிணா! (2022) தமன் (2022) போன்ற திரைப்படங்களில் இசையமைப்பாளராகவும், பாடகராகவும் பங்காற்றியுள்ளார். கிட்டத்தட்ட 20+ இசைத் தொகுப்புகள் மற்றும் திரைப்படங்கள் உள்ளிட்டவற்றிற்கு குரல் கொடுத்துள்ளார்.

ஒரிய திரைத்துறையின் முன்னணி நடிகரும் பாடகருமான பாபுசான் மொகந்தி அவரது பிரேமம் மற்றும் தமன் படங்களுக்கு இசையமைக்க இவருக்கு வாய்ப்பளித்தார். இரண்டு படங்களின் இசையும் பெரும் வரவேற்பைப் பெற்றுள்ளது.

பட்டியல்
--------

### இசை அமைப்பாளராக

#### திரைப்படம்

| ஆண்டு | திரைப்படம் |
| --- | --- |
| 2022 | பிரேமம் |
| 2022 | அய் கிருட்டிணா |
| 2022 | தமன் |
| 2023 | கசபதி |

மேற்கோள்கள்
-----------

1. ↑  "After 'Daman', Odia film industry gears up for another film titled 'Ae Akasha Tale'". *Odisha News, Odisha Latest news, Odisha Daily - OrissaPOST* (ஆங்கிலம்). 2022-11-18. 2022-11-18 அன்று பார்க்கப்பட்டது.
2. ↑  "Odia Music Video 'Syaahi' A Lyrical Fusion Of Conflicting Emotions". *odishabytes* (ஆங்கிலம்). 2018-10-25. 2022-11-18 அன்று பார்க்கப்பட்டது.
3. ↑  "Gaurav Anand - Movies, Biography, News, Age & Photos". *BookMyShow* (ஆங்கிலம்). 2022-11-18 அன்று பார்க்கப்பட்டது.
4. ↑  "Gaurav Anand on Apple Music". *Apple Music* (ஆங்கிலம்). 2022-11-18 அன்று பார்க்கப்பட்டது.
5. ↑  "Gaurav Anand". *Spotify* (ஆங்கிலம்). 2022-11-18 அன்று பார்க்கப்பட்டது.
6. ↑  "Gaurav Anand - Top Songs - Listen on JioSaavn". *JioSaavn* (ஆங்கிலம்). 2022-11-18 அன்று பார்க்கப்பட்டது.
7. ↑  "Gaurav Anand Songs - Play & Download Hits & All MP3 Songs!". *Wynk Music* (ஆங்கிலம்). 2022-11-18 அன்று பார்க்கப்பட்டது.
8. ↑  "Gaurav Anand Songs: Listen Gaurav Anand Hit Songs on Gaana.com". *Gaana.com* (ஆங்கிலம்). 2022-11-18 அன்று பார்க்கப்பட்டது.

புற இணைப்புகள்
--------------

* Gaurav Anand at IMDb
**பாராபசார்** *(Barabazar)* என்பது இந்தியாவின் மேற்கு வங்காளம் மாநிலத்தில் உள்ள புருலியா மாவட்டத்தில் அமைந்துள்ள ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

23.36° வடக்கு 86.65° கிழக்கு என்ற அடையாள ஆள்கூறுகளில் பாராபசார் நகரம் பரவியுள்ளது. சோட்டா நாக்பூர் பீடபூமியில் தாழ்ந்த படிநிலையை இந்நகரம் உருவாக்குகிறது. பொது சூழ்நிலையில் பார்ப்பதற்கு இந்நிலப்பகுதியில் சிதறிய மலைகள். காணப்படுவது போல உள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி  பாராபசார் நகரத்தின் மொத்த மக்கள் தொகை 7,5729 ஆகும் இம்மக்கள் தொகையில் 53% பேர் ஆண்கள் மற்றும் 47% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 67% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 59 சதவீதத்தினர் கல்வியறிவு பெற்றவர்களாகவும் பெண்களில் 41 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 13% அளவில் உள்ளனர்.

கலாச்சாரம்
----------

பாரா பசார் நகரத்திற்கு அருகே பாக்பிராவில் சமணர்களின் கோவில்கள் பதினாறு எஞ்சியுள்ளன. இவற்றில் சில கோயில்கள் மற்றும் படங்கள் சுமார் 2,000 ஆண்டுகளுக்கு முற்பட்டவையாகும். இந்நகரின் வடமேற்கு முனையில் பரிசுத்த நாசரேத்தின் ஆர்மேனியன் தேவாலயம் அமைந்துள்ளது மற்றும் கொல்கத்தா பகுதியில் அமைந்துள்ள மூன்று ஆர்மேனியன் கிரித்துவ தேவாலயங்களில் இதுவும் ஒன்றாகும்.

கல்வி
-----

பாராபாகும் மேல்நிலைப் பள்ளி, பாராபசார் மேல்நிலைப் பள்ளி மற்றும் பாராபசார் மகளிர் உயர்நிலைப் பள்ளி ஆகிய இரண்டு கல்வி நிலையங்கள் பாராபசார் நகரில் அமைந்துள்ளன. பாராபசார் பிக்ராம் துடு நினைவு கல்லூரி என்ற ஒரே ஒரு கல்லூரி மட்டுமே இங்கு உள்ளது.

மேற்கோள்கள்
-----------

1. ↑  Houlton, Sir John, *Bihar, the Heart of India*, 1949, p. 170, Orient Longmans Ltd.
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
3. ↑  "Historical background". Purulia District. 2008-01-03 அன்று மூலதளத்திலிருந்து பரணிடப்பட்டது எடுக்கப்பட்டது. 2008-03-02 அன்று பார்க்கப்பட்டது.
சேரகோவனார் சங்ககாலப் புலவரில் ஒருவர். இவர் கிள்ளிமங்கலம் கிழார் என்னும் புலவரின் மகன் ஆவார். சேர கோவனாரின் பாடல் ஒன்றே ஒன்று உள்ளது. அது நற்றிணை 365 எண் கொண்ட பாடலாக உள்ளது.

'கோன்' என்னும் சொல் அரசனை உணர்த்துவது போலக் 'கோவன்' என்னும் சொல்லும் அரசனை உணர்த்தும். இவன் சேர அரசன் எனத் தெரியவருகிறது.

நற்றிணை 365 பாடல் சொல்லும் செய்தி
---------------------------------

தலைவன் தலைவியை நாடிவந்து காத்திருக்கிறான். களவு போதும், கற்பு வாழ்க்கை அமையட்டும் என வற்புறுத்த விரும்பும் தோழி தலைவிக்குச் சொல்வது போலத் தலைவனுக்கு உறைக்கும்படி அவனது இயல்பைப் பழித்துக் கூறுகிறாள்.

தாயின் கட்டுக்காவலை மீறக்கூடாது. நாம் மீறிச் செல்வோம். (ஊரின் எல்லையைப் பெருங்கடை என்பர்) பெருங்கடையை மகளிர் துணையின்றித் தாண்டக்கூடாது. நாம் தாண்டிச் செல்வோம். வெளியூர் மன்றங்களுக்குப் போகக்கூடாது. நாம் பட்டப் பகலிலேயே போவோம். அவரின் ஊர்மன்னறத்தில் அவர் அறம் இல்லாதவர் என்பதைச் சொல்லிவிட்டு வந்துவிடலாம் என்கிறாள் தோழி.

மழை பெய்யாவிட்டாலும் ஊற்று நீர் ஓடும் அறம் கொண்டது அவர் நாடு. ஆனால் அவரிடம் அறம் இல்லை. அவர் ஊருக்கே சென்று நீர் அறம் இல்லாதவர் என்று சொல்லிவிட்டு வந்துவிடலாம். போய்வரலாமா தோழி! என்கிறாள் தோழி.

### பழந்தமிழ்

* அயம் = ஊற்று நீர்
* நீவி = நீங்கி, எல்லையைத் தாண்டி
**ஏற்றிச் செல்லி அமைப்பு** *(Conveyor system)* என்பது பொருள்கள் மற்றும் மூலப்பொருள்களைக் கையாளும் இயந்திரம். இது பொருள்களை ஒரு இடத்திலிருந்து மற்றொரு இடத்திற்கு எடுத்துச் செல்ல உதவும் இயந்திரம் ஆகும். பொதுவாக அதிக அளவு பொருள்களை இடம் மாற்றும் பகுதிகளிலும் அதிக எடை கொண்ட பொருள்களை இடம் மாற்றும் பகுதிகளிலும் இது பயன்படுகிறது. தொழிற்சாலைகளில் பொதியல் (packaging) செய்யும் பகுதிகளில் அதிக அளவு பயன்படுத்தப்படுகிறது. தொழிற்சாலைகளின் பயன்பாடுகளுக்கு ஏற்பப் பலவகையான ஏற்றிச் செல்லிகள் பயன்படுத்தப்படுகிறது.இதில் முக்கிய வகை *சங்கிலி ஏற்றிச் செல்லி*. சங்கிலி ஏற்றிச் செல்லி பல தொழிற்சாலைகளில் பல விதங்களில் பயன்படுகிறது. சங்கிலி ஏற்றிச் செல்லிகளில் வாளிகளை இணைத்து அதில் பொருள்களை ஏற்றிச் செல்லும் விதத்திலும் வடிவமைக்கப்பட்டுள்ளது.

தொழிற்சாலைகளில் ஏற்றிச் செல்லி அமைப்பின் பயன்பாடுகள்
----------------------------------------------------

**ஏற்றிச் செல்லி** அமைப்பை பயன்படுத்துவதில் நிறைய நன்மைகள் உள்ளதால் பரவலாக அனைத்துத் தொழிற்சாலைகளிலும் பயன்படுத்தப்படுகிறது.

* உயரமான பகுதிகளுக்கு பொருளைப் பாதுகாப்பாகவும் குறைந்த செலவிலும் எடுத்துச் செல்ல முடியும்.
* எந்த இடத்திலும் இதை நிறுவ முடியும்.
* எந்த வடிவ,அளவு மற்றும் எடையுள்ள பொருள்களையும் பாதுகாப்பாக எடுத்துச் செல்ல முடியும்.
* இதை இயக்குவது சுலபம். இதில் உணரிகளை அமைப்பதன் மூலம் பொருள்கள் இல்லாத போது தானாக நிறுத்தியும் பொருள்கள் ஏற்றப்பட்டதும் மீண்டும் இயங்கவும் ஆரம்பிக்கும்.

மேற்கோள்கள்
-----------

1. ↑  "Conveyor Systems". *Conveyor Systems*. 12 September 2011 அன்று பார்க்கப்பட்டது.
2. ↑  "Conveyor". *Chain Conveyor*. 29 மார்ச் 2012 அன்று மூலம் பரணிடப்பட்டது. 31 August 2011 அன்று பார்க்கப்பட்டது.
**செ. சதீஸ்குமார்**, இலங்கை நாட்டின் கிளிநொச்சியை வாழ்விடமாகக் கொண்ட செல்லையா என்பவரின் மகனான இவர், 2008ம் ஆண்டு ஈழப் போரின் போது கிளிநொச்சி பொது மருத்துவமனையில் நோயாளர் தமிழீழ விடுதலைப் புலிகள் காவு வண்டி ஓட்டுநராக பணிபுரிந்தவர். விடுதலைப் புலிகளுக்கு தேவையான வெடிமருந்துகளை தனது காவு வண்டியில் ஏற்றிச் சென்ற போது, வவுனியா- தேக்கவத்தை சோதனைச் சாவடியில் வைத்து காவல்துறையினரால் சதீஸ்குமார் கைது செய்யப்பட்டார். விடுதலைப்புலிகள் அமைப்பிற்கு உதவியதாக குற்றப்பத்திரம் தயாரித்து வவுனியா மேல் நீதிமன்றில் அவசரகாலச் சட்டவிதியின் கீழ் சதீஸ்குமார் மீது வழக்குத் தொடரப்பட்டது. 

வழக்கினை விசாரித்த நீதிமன்றம், 2011ஆம் ஆண்டு, சதீஸ்குமாருக்கு ஆயுட்கால சிறை தண்டனை வழங்கித் தீர்ப்பளித்தது. தீர்ப்பை எதிர்த்து கொழும்பு மேல் முறையீட்டு நீதிமன்றத்தில் சதீஸ்குமார் மேல் முறையீடு செய்தார். எனினும் வவுனியா மேல் நீதிமன்றின் தண்டனைத் தீர்ப்பை மேல் முறையீட்டு நீதிமன்றமும் மீண்டும் உறுதிப்படுத்தி வழக்கை முடித்து வைத்தது. இறுதியாக 2017ம் ஆண்டில் சதீஸ்குமார் தன்னை சிறையிலிருந்து விடுவிக்கக் கோரி இலங்கை உச்ச நீதிமன்றத்தில் மேல் முறையீடு செய்து காத்திருந்தார்.

15 ஆண்டுகள் அரசியல் கைதியாக கொழும்புச் சிறையில் இருந்த சதீஸ்குமாருக்கு, 1 பிப்ரவரி 2023 அன்று சிறிலங்கா அதிபர் ரணில் விக்கிரமசிங்க பொது மன்னிப்பு அறிவித்தார். பின்னர் இவர் 20 மார்ச் 2023 அன்று கொழும்புச் சிறையிலிருந்து விடுவிக்கப்பட்டார்.

மேற்கோள்கள்
-----------

1. ↑  ஆம்புலன்சில் வெடிபொருள்: 15 ஆண்டுகள் சிறையில் இருந்து விடுதலையான தமிழ் அரசியல் கைதி பேட்டி
**நெகிழிச் சாலைகள்** என்று அறியப்படுவன முழுவதும் நெகிழியால் அல்லது நெகிழி சார்ந்த கூட்டுப் பொருட்களால் இழையப்படும் சாலைகள் ஆகும். ஆஸ்பால்ட் என்னும் பைஞ்சுதையால் இழையப்படும் சாலைகளில் இருந்து இவை வேறுபட்டவை.

வகைகள்
------

இரண்டு வகையான நெகிழிச் சாலைகள் புழக்கத்தில் உள்ளன.

* **நெகிழியினால் மட்டுமே இடப்படும் சாலைகள்** நுகர்வோர் பயன்படுத்தி எறிந்த நெகிழிக் குப்பைகளை பயன்படுத்துகின்றன.
* **நெகிழியோடு ஆஸ்பால்ட் கலவைச் சேர்த்து இடப்படும் சாலைகள்** நெகிழியை ஒரு கூட்டுப் பொருளாக மட்டும் பயன்படுத்துகின்றன.

தொழில்நுட்ப வளர்ச்சி
--------------------

**நெகிழியோடு ஆஸ்பால்ட் கலவைச் சேர்த்து இடப்படும் சாலைகள்** 2001 ஆம் இராசகோபாலன் வாசுதேவன் என்பவரால் அறிமுகப்படுத்தப்பட்டது. இவ்வகை சாலைகள் நெகிழி மறுசுழற்சிக்கு பெரிதும் பயன்படுகின்றன. ஆஸ்திரேலியா, இந்தோனேசியா, இந்தியா, ஐக்கிய அமெரிக்கா, ஐக்கிய இராச்சியம் மற்றும் பல்வேறு நாடுகள் இவ்வகை தொழில்நுட்பத்தை பயன்படுத்துகின்றன.

**நெகிழியினால் மட்டும் இடப்படும் சாலைகள்** 2018 ஆம் ஆண்டில் நெதர்லாந்து நாட்டில் முதன் முறையாக அதன் இரு முக்கிய நகரங்களில் மிதிவண்டி பாதைகளாக அமைக்கப்பட்டன. வால்க்கர் வெசல்ஸ், வேவின் மற்றும் டோட்டல் ஆகிய மூன்று நிறுவனங்களின் கூட்டுப் பெருமுயற்சியால் இது சாத்தியமானது. இதுவே உலகில் இடப்பட்ட முதல் நெகிழிச் சாலையாக கருதப்படுகிறது.

மேற்கோள்கள்
-----------

1. ↑  "நெகிழிக் குப்பைகளை அகற்ற நெகிழிச் சாலைகள் எப்படி பயன்படுகின்றன என்பது குறித்த தி சகார்ட்டா போஸ்ட்டில் வெளியான செய்தி (ஆங்கிலம்)".
2. ↑  "இராசகோபாலன் வாசுதேவன் பற்றி தி கார்டியன் வலைத்தளத்தில் வெளியான செய்தி (ஆங்கிலம்)".
3. ↑  "நெதர்லாந்து நெகிழிச் சாலைகள் பற்றி தி திங்க்கு பிரோகிரசு வலைத்தளத்தில் வெளியான தகவல் (ஆங்கிலம்)".
**நீலக்கண்ணி** அல்லது **நீல முகப் பூங்குயில்** (*Phaenicophaeus viridirostris* ), என்பது குயிற் குடும்பத்தில் பூங்குயில் பேரினத்தில் உள்ள ஒரு பறவையாகும். இவ்வினம் இலங்கையிலும் தென்னிந்தியாவிலும் மாத்திரமே காணப்படுகிறது.

நீல முகப் பூங்குயில்கள் அடர்த்தி குறைந்த காடுகளிலும் புதர்களிலுமே வாழ்கின்றன. இவை முட்களடர்ந்த இடங்களிலேயே தம் கூடுகளை அமைக்கும். இது கூச்சம் நிறைந்த பறவை. இது கூடுகட்டி முட்டையிட்டு இனப்பெருக்கம் செய்யக்கூடியது. ஒரு முறைக்குப் பொதுவாக இரண்டு முட்டைகளையே இடும் இவை, சில வேளைகளில் மூன்று முட்டைகளையும் இடுவதுண்டு.

இது 39 செமீ வரை வளர்ச்சியடையக்கூடிய பறவையினம் ஆகும். இதன் முதுகுப் புறமும் தலையும் கடும் பச்சை நிறத்திலும் வாலின் மேற்பகுதி பச்சையும் நுனிப் பகுதி வெள்ளையும் கொண்டிருக்கும். இதன் தொண்டைப் பகுதியும் வயிற்றுப் புறமும் இளம் பச்சையாக இருக்கும். இதன் கண்களை சுற்றிப் பெரிய நீலத் திட்டுக்கள் காணப்படும். இதன் சொண்டு பச்சை நிறமானது. இவ்வினத்தின் ஆண், பெண் பறவைகளை நிற வேறுபாடு அற்றிருக்கும். இதன் குஞ்சுகள் பெரிய பறவைகளை விட நிறம் மங்கியனவாகக் காணப்படும்.

நீல முகப் பூங்குயில்கள் பல்வேறு வகையான சிறு பூச்சிகளையும் மயிர்க்கொட்டிகளையும் சிறு முள்ளந்தண்டுளிகளையும் உணவாகக் கொள்ளும். இவை திறு பழங்களையும் சிலவேளைகளில் உண்பதுண்டு.

மேற்கோள்கள்
-----------

1. ↑  BirdLife International (2016). "*Phaenicophaeus viridirostris*". *IUCN Red List of Threatened Species* **2016**: e.T22684101A93014378. doi:10.2305/IUCN.UK.2016-3.RLTS.T22684101A93014378.en.. பார்த்த நாள்: 19 November 2021.
2. ↑  "குயிலே... குயிலே." *Hindu Tamil Thisai*. 2023-01-08 அன்று பார்க்கப்பட்டது.

* BirdLife International (2004). *Phaenicophaeus viridirostris*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 11 May 2006. இவ்வினம் ஏன் தீவாய்ப்புக் கவலை குறைந்த இனமாக வரையறுக்கப்பட்டது என்பதற்கான விபரங்களைத் தரவுத்தளம் கொண்டுள்ளது
* *Birds of India* by Grimmett, Inskipp and Inskipp, ISBN 0-691-04910-6

விக்கிமீடியா பொதுவகத்தில்,  
 ***Phaenicophaeus viridirostris***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Phaenicophaeus viridirostris***
**என். குஞ்சுராமன்** (*N. Kunjuraman*) இந்தியாவைச் சேர்ந்த ஓர் அரசியல்வாதியும் சுதந்திரப் போராட்ட வீரரும் ஆவார். இந்திய தேசிய காங்கிரசு கட்சியைச் சேர்ந்த இவருடைய காலம் சூன் 1906 முதல் திசம்பர் 1980 வரையுள்ள காலமாகும். இரண்டாவது கேரள சட்டமன்றத்தில் ஆற்றிங்கல் தொகுதியை இவர் பிரதிநிதித்துவப்படுத்தினார்.

அரசியல் வாழ்க்கை
----------------

குஞ்சுராமன் இந்திய சுதந்திரப் போராட்டத்தில் தீவிரமாக ஈடுபட்டார். போராட்டப் பங்கேற்பின் போது ஆறு முறை சிறை சென்றுள்ளார். 1948 ஆம் ஆண்டு திருவிதாங்கூரின் சட்டமன்ற உறுப்பினரானார். 1949-1952 வரை, புதிதாக அமைக்கப்பட்ட திருவிதாங்கூர் கொச்சி சட்டமன்றத்தின் உறுப்பினராக இவர் பணியாற்றினார். இந்தக் காலகட்டத்தில் கல்வி, கூட்டுறவு, தொழில் மற்றும் தொழிலாளர் துறை அமைச்சராகப் பணியாற்றினார். 1960 ஆம் ஆண்டில் இந்திய தேசிய காங்கிரசின் உறுப்பினராக ஆற்றிங்கல் தொகுதியில் இருந்து கேரள சட்டமன்றத்திற்குத் தேர்ந்தெடுக்கப்பட்டார். இந்தப் பதவிகளைத் தவிர, திருவனந்தபுரம் மாவட்ட நில அடமான வங்கி மற்றும் தென்னை நார்களுக்கான குறைந்தபட்ச ஊதியக் குழுவின் தலைவராகவும் இருந்தார். மேலும் இவர் இந்தியாவில் தென்னை நார் தொழில் வளர்ச்சிக்கான அகில இந்தியக் குழுவின் உறுப்பினராகவும், அகில இந்திய தென்னை நார் வாரியத்தின் உறுப்பினராகவும் துணைத் தலைவராகவும் பணியாற்றினார்.

மேற்கோள்கள்
-----------

1. ↑  "Members - Kerala Legislature". *www.niyamasabha.org*. 2023-01-06 அன்று பார்க்கப்பட்டது.
2. ↑  Assembly, Kerala (India) Legislative (1964) (in ml). *Proceedings; Official Report*. .
**நெ. பழனிக்குமணன்**, 2015ஆம் ஆண்டுக்குரிய வரைபடம் மற்றும் தகவல் தொகுப்புகள் புலிட்சர் பரிசை பகிர்ந்து கொண்டவர். இவர் தமிழ்நாட்டைச் சேர்ந்த தகவல் நுட்ப, மென் பொருள் வித்தகர். அமெரிக்க மருத்துவக் காப்பீட்டில் நடைபெற்ற முறைகேடுகளை வால் ஸ்ட்ரீட் இதழ் அம்பலப்படுத்தியது. இந்தக் கட்டுரைகளுக்கான வரைபடம், தகவல் தொகுப்புகள் ஆகியவற்றை உருவாக்கியவர்கள் அடங்கிய குழுவில் பழனிக் குமணன் இடம் பெற்றிருந்தார். அமெரிக்காவில் 880000 பேருக்கு மருத்துவச் சிகிச்சை செய்வதற்காக மருத்துவ ஆய்வுக் காப்பீட்டுத் திட்டத்தின் கீழ் அரசு உதவி செய்தது. இந்தத் திட்டத்தினால் பல மருத்துவமனைகளும் மருத்துவர்களும் பலன் அடைந்தனர். ஆனால் முறைகேடுகள் நடந்ததை அறிய பழனிக் குமணன் உருவாக்கிய மென்பொருள் உதவியது. இந்த மென் பொருள் உதவியுடன் வால் ஸ்ட்ரீட் இதழ் முறைகேடுகளை விவரித்து கட்டுரைத் தொகுப்பை வெளியிட்டது. இதன் விளைவாக அமெரிக்க அரசு குற்றவாளிகள் மீது நடவடிக்கை எடுத்தது.
இவ்வரிய செயலைப் பாராட்டி புலிட்சர் பரிசு வால் ஸ்ட்ரீட் குழுவினருக்கு வழங்கப்பட்டது. பழனிக் குமணன் குழுவில் இடம் பெற்ற மற்றவர்களுடன் புலிட்சர் பரிசைப் பகிர்ந்து கொண்டார். பழனிக் குமணன் தமிழ் நாட்டைச் சேர்ந்த அரசியலாளர் பழ. நெடுமாறனின் மகன் ஆவார்.

சான்றுகள்
---------

1. ↑  "Software engineer Palani Kumanan of Wall Street Journal wins Pulitzer Prize for investigative reporting". 28 ஆகத்து 2015 அன்று பார்க்கப்பட்டது.
2. ↑  "Wall Street Journal Wins Investigative Pulitzer". 28 ஆகத்து 2015 அன்று பார்க்கப்பட்டது.
**ஆறாம் கேரள வர்மா** (Kerala Varma VI) ( 1863 - 13 அக்டோபர் 1943) இவர் 23 மே 1941 முதல் 23 அக்டோபர் 1943 வரை கொச்சி இராச்சியத்தின் ஆட்சியாளராக இருந்தார்.

ஆட்சி
-----

பதினெட்டாம் இராமர்மாவின் இறப்பிற்குப் பின் இவர் அரியணை ஏறினார். பதினாறாம் இராம வர்மாவின்தம்பியான இவர் பிரபலமாக மிதுக்கன் தம்புரான் என்று அழைக்கப்பட்டார். இவருடைய ஆட்சியின் போது தான் ஒரு இந்திய சுதேச மாநிலத்தில் முதல் முறையாக உணவு விநியோக முறை அறிமுகப்படுத்தப்பட்டது. இவர் ஆயுர்வேத மருத்துவத்தில் சிறந்த அறிஞராக இருந்தார்.

தனிப்பட்ட வாழ்க்கை
------------------

இவர், மிதுக்கன் தம்புரான் என்று பிரம்பலமாக அறியப்பட்டார். இவரது அவரது மனைவி இலட்சுமிகுட்டி நேத்தியாரம்மா இராதா லட்சுமி விலாச இசை நிறுவனத்தை நிறுவினார். இது இன்று திருப்பூணித்துறையில் ஆர்.எல்.வி இசை மற்றும் நுண்கலை கல்லூரியாக மாறியுள்ளது. இவர்களுக்கு கிருஷ்ண மேனன், கிரிஜவல்லபன் மேனன், ரகுநந்தனன் மேனன் மற்றும் சுகுமார மேனன் என்ற நான்கு மகன்களும், இராதா என்ற ஒரு மகளும் இருந்தனர்.  இராணுவத்தில் தளபதி பதவியில் இருந்த இவரது நான்காவது மகன் சுகுமார மேனன், மராயில் நானு மேனனின் மகள் பாரதி குட்டி என்பவரை மணந்தார்.

இறப்பு
------

இவர் திருப்பூணித்துறையில் 1943 அக்டோபர் 23 அன்று இறந்தார்.

குறிப்புகள்
-----------

1. ↑  "HH Maharaja Kerala Varma (Kochunni Thampuran) Midukkan Thampuran, Cochin (1941 - 1943) (1863 - 1943) - Genealogy". *Geni.com*. 2016-05-24 அன்று பார்க்கப்பட்டது.
2. ↑  Henry Soszynski. "COCHIN". *Members.iinet.net.au*. 2016-05-28 அன்று மூலம் பரணிடப்பட்டது. 2016-05-24 அன்று பார்க்கப்பட்டது.

வெளி இணைப்புகள்
---------------

* "List of rulers of Kochin". worldstatesmen.org.
**சீனாவில் இன்ப உலா** எனும் இந்த நூல் சர்வதேசத் தர புத்தக எண் ISBN 978-93-81134-22-1 கொண்டு 136 பக்கங்களுடன் 1/8 டெம்மி அளவில் வெளியிடப்பட்டுள்ள ஒரு நூலாகும்.

நூலாசிரியர்
-----------

முதன்மைக் கட்டுரை: கலைமகள் (சீனத்துத் தமிழ் எழுத்தாளர்)
சாவோ ஜியாங் (ஆங்கிலம்: Zhao Jiang) என்கிற தனது சீனப் பெயரைத் தமிழில் கலைமகள் என்று மாற்றிக் கொண்டவர். சீன வானொலி நிலையத்தின் தமிழ்ப்பிரிவுத் தலைவராகப் பணியாற்றி வருகிறார்.

அணிந்துரை
---------

இந்நூலுக்கு சென்னையிலுள்ள உலகத் தமிழாராய்ச்சி நிறுவனத்தில் பணியாற்றி வரும் முனைவர் கடிகாசலம் என்பவர் அணிந்துரை எழுதியிருக்கிறார்.

பொருளடக்கம்
-----------

பெய்ஜிங் சீனப் பெருஞ்சுவர், தியான் அன் மென் சதுக்கம், பெய்குங் வனப் பூங்காவிலுள்ள இசையொலி எழுப்பும் கற்கள், புகழ்பெற்ற வெப்ப ஊற்று போன்ற தகவல்கள் தரப்பட்டிருக்கின்றன. சூங் சான் வனப் பூங்காவில் அங்குள்ள விவசாயிகளின் வீடுகளில் தங்கி, பழங்குடிக் காட்டை பார்த்து வரக் கூடிய தகவல்கள், 1956 ஆம் ஆண்டில் நிறுவப்பட்ட பெய்ஜிங் தாவரவியல் தோட்டம், சீஷல்ஸ் தீவிலிருந்து கொண்டு வரப்பட்டு சீனாவில் விளைவிக்கப்படும் கடல் தேங்காய் குறித்த தகவல்கள் போன்றவைகளும் இந்நூலில் இடம் பெற்றுள்ளன. சீனாவில் புத்த சமய நம்பிக்கையின் சின்னமாக விளங்கும் 1300 ஆண்டு காலப் பழமை வாய்ந்த பா·யுவான் கோயில் குறித்த தகவல்கள் முழுமையாகத் தரப்பட்டிருக்கின்றன. 430 ஆண்டு வரலாறு கொண்ட வான்சாவ் கோயில், மன்னர் குடும்பக் கோயிலாக விளங்கிய வரலாற்றுத் தகவல்களும் இந்நூலில் இடம் பெற்றிருக்கிறது. 1068 ஆம் ஆண்டில் கட்டப்பட்ட தாச்சியே கோயில், அந்தக் கோயிலின் சின்னமாக விளங்கும் யூலன் மலர் குறித்த செய்திகளும் இந்நூலில் இடம் பெற்றுள்ளன. சீனாவில் சுற்றுப் பயணம் மேற்கொள்பவருக்கு உதவும் விதமாக மிக முக்கியமான இடங்கள் மற்றும் அந்த இடங்கள் குறித்த வரலாற்றுத் தகவல்கள் இந்நூலில் இருபத்தாறு கட்டுரைகளாக இடம் பெற்றிருக்கின்றன.

சிறப்புகள்
----------

* சீனாவைச் சேர்ந்த ஒருவர் தமிழில் எழுதிய முதல் நூல் இதுதான். சீனாவில் வெளியாகியுள்ள முதல் தமிழ் நூல் இதுதான் என்றும் கூறப்படுகிறது.

மேற்கோள்கள்
-----------

1. ↑  நூல் குறித்த தினமணி (சென்னை பதிப்பு) செய்தி- 19-01-2013

வெளி இணைப்புகள்
---------------

* சீனாவில் இன்ப உலா நூல் குறித்த இந்து நாளிதழ் செய்தி (The Hindu)
* தமிழின் 247 எழுத்துகளைக் கண்டு வியப்படைந்தேன் (தினமணி - கொண்டாட்டம் பகுதியில் கலைமகளின் நேர்காணல்)
**ஔவை குறள்** என்னும் நூல் ஔவையார் என்னும் பெண் புலவரால் பாடப்பட்டது. இது **அவ்வை குறள்** எனவும் வழங்கப்படுகிறது. திருவள்ளுவர் திருக்குறளில் அறம், பொருள், இன்பம் என்னும் மூன்று பால்களில் பாடல்கள் உள்ளன. எனவே வீட்டு நெறியை விளக்க இந்த நூல் பாடப்பட்டது என்பர்.. இதில் மூன்று அதிகாரங்களில் 310 குறட்பாக்கள் உள்ளன. இதன் காலம் 14ஆம் நூற்றாண்டு

பகுப்பு முறை
------------

|  |  |  |
| --- | --- | --- |
| வீட்டுநெறிப்பால்1. பிறப்பின் நிலைமை
2. உடம்பின் பயன்
3. உள்ளுடம்பின் நிலைமை
4. நாடி தாரடை
5. வாயு தாரணை
6. அங்கி தாரணை
7. அமுத தாரணை
8. அர்ச்சனை
9. உள்ளுணர்தல்
10. பத்தி உடைமை
 | திருவருட்பால்1. அருள் பெறுதல்
2. நினைப்பு உறுதல்
3. தெரிந்து தெளிதல்
4. கலைஞானம்
5. உருவொன்றி நிற்றல்
6. முத்தி காண்டல்
7. உருபாதீதம் (உருபு அதீதம்)
8. பிறப்பு அறுத்தல்
9. தூய ஒளி காண்டல்
10. சதாசிவம்
 | தன்பால்1. குரு வழி
2. அங்கியில் பஞ்சு
3. மெய்யகம்
4. கண்ணாடி
5. சூனிய காலமறிதல்
6. சிவயோக நிலை
7. ஞான நிலை
8. ஞானம் பிரியாமை
9. மெய்ந்நெறி
10. துரிய தரிசனம்
11. உயர்ஞான தரிசனம்
 |

நூலிலிருந்து சில பாடல்கள்
-------------------------

செய்தி காட்டப்பட்டுள்ள முறைமை

பாடல்
கருத்து
விளக்கம்
1

ஆதியாய் நின்ற அறிவும் முதலெழுத்து
ஓதிய நூலின் பயன் முதல் குறள்
ஆதியாய் நின்ற ஒன்று அறிவு அறிவாகும். நமக்கு முதலெழுத்தாக உள்ளதும் அதுதான். நூல் ஓதியதன் பயனும் அதுதான்.
திருக்குறளின் முதல் இரண்டு பாடல்களில் உள்ள கருத்துக்களின் உள்ளடக்கப் பாடல் இது.
2

கற்கிலும் கேட்கிலும் ஞானக் கருத்துற
நிற்கில் பரமவை வீடு. கடைசிக் குறள்
கற்றாலும் சரி, கேட்டாலும் சரி, அவற்றில் ஞானக்கருத்து வந்து அதில் நின்றால்தான் வீடுபேறு.
3

உடம்பினைப் பெற்ற பயனாவ(து) எல்லாம்
உடபினில் உத்தமனைக் காண் பால் 1, அதிகாரம் 2, பாடல் 1
உடம்புக்குள்ளே இறைவன் இருக்கிறான். அவனைக் காண்பதே இவ் உடம்பினைப் பெற்ற பயன்.
மலர்மிசை ஏகினான் என்னும் திருக்குறள் கருத்து.
4

முன்னைப் பிறப்பின் முயன்ற தவத்தினால்
பின்னைப் பெரும்உணர்வு தான். பால் 1, அதிகாரம் 9, பாடல் 4
முன்னைப் பிறப்பு என்பது முன்னோர்களின் பிறப்பு. முன்னோர் தவத்தினால் பின்னோர் மெய்யறிவாம் பெருமைக்குரிய உணர்வு எய்துவர்.
பேருணர்வு எனின் அளவில் விரிந்திருக்கும் உணர்வைக் குறிக்கும். இது அட்டாவதானம் போன்ற அறிவு. பெரும்உணர்வு எனில் அது மெய்ஞ்ஞான உணர்வு என்க.
5

எள்ளகத்து எண்ணெய் இருந்ததனை ஒக்குமே
உள்ளகத்து ஈசன் ஒளி பால் 2, அதிகாரம் 5, பாடல் 1
உள்ளுக்குள் ஈசன் ஒளியானது, எள்ளுக்குள் இருக்கும் எண்ணெய் போன்றது.
6

பத்துத் திசையும் பரந்த கடலுலகும்
ஒத்தெங்கும் நிற்கும் சிவம். பால் 2, அதிகாரம் 10, பாடல் 1
சிவமானது இடவிரிவிலும் ஒன்றாக நிற்கிறது.
7

கண்ணாடி தன்னில் ஒளிபோல் உடம்பதனுள்
உண்ணாடி நின்ற ஒளி பால் 3, அதிகாரம் 4, பாடல் 1
கண்ணாடிக்கு முன் நின்றால்தான் நிழல் விழும். அதுபோல இறைவனைப் பார்த்தால்தான் உணரமுடியும்.

கருவிநூல்
---------

* மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
* ஔவை குறள், ஆறுமுக நாவலர் பரம்பரை நா கதிரைவேற்பிள்ளை பார்வையில் சென்னை இரத்தினநாயகர் அண்டு சன்ஸ் பதிப்பு 1953

அடிக்குறிப்பு
-------------

1. ↑  திருவள்ளுவரின் தமக்கை ஔவையார் பாடினார் என்னும் கதை ஒன்று உண்டு
**இட்டிக்கல் அகரம்** (*Ittikkal agaram*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், கிருட்டிணகிரி ஊராட்சி ஒன்றியத்தின், இட்டிக்கல் அகரம் ஊராட்சிக்கு உட்பட்ட ஒரு சிற்றூர் ஆகும்.

அமைவிடம்
--------

இட்டிக்கல் அகரம் ஊரானது கிருஷ்ணகிரி- இராயக்கோட்டை சாலையில் கிருஷ்ணகிரியிலிருந்து சுமார் 14 கிலோமீட்டர் கடந்த பிறகு நெடுஞ்சாலையில் இருந்து பிரிந்து செல்லும் கிராம சாலையில் இரண்டு கிலோமீட்டர் தொலைவில் உள்ளது. மாநிலத் தலைநகரான சென்னையில் இருந்து 297 கிலோமீட்டர் தொலைவிலும் உள்ளது.

பெருங்கற்காலச் சின்னங்கள்
-------------------------

இட்டிக்கல் அகரத்தின் வடக்கு பகுதியில் காட்டுப் பகுதி உள்ளது. அங்கு பெருங்கற்காலத்தைச் சேர்ந்த 100 இக்கும் மேற்பட்ட கல்பதுக்கை ஈமச்சின்னங்கள் காணப்படுகின்றன.

இங்கு உள்ள கல்பதுக்கைகள் பல அளவுகளில் உள்ளன. இவை ஒரு மீட்டர் முதல் இரண்டு மீட்டர் வரை உயரம் கொண்டுள்ளன. இந்த கல்பதுக்கைகளின் நான்கு பக்கமும் உள்ள கற்பலகைகள் ஒன்றுடன் ஒன்று இணைக்கபட்டு ஸ்வஸ்திக அமைப்பில் நடப்பட்டுள்ளன. கல்பதுக்கையின் கிழக்குப் பக்கமாக வட்ட வடிவில் இடுதுளை செதுக்கபட்டுள்ளது. இந்தக் கல்பதுக்கைகளைச் சுற்றி இரண்டு கல்வட்டங்கள் அமைக்கப்பட்டுள்ளன. உட்புறம் உள்ள கல்வட்டமானது அங்கு இயற்கையாக கிடைக்கும் கரடு முரடான கற்களைக் கொண்டு அமைக்கபட்டுள்ளது. வெளிப்பும் உள்ள கல்வட்டம் கற் பலகைகளைக் கொண்டு அமைக்கபட்டுள்ளது. 

இங்கு சில கல்வட்டங்களில், கல்லறைக்கும் கல்வட்டத்திற்கும் இடைப்பட்ட பகுதியில் இயற்கையாக கிடைக்கும் சில சிறிய கற்களைக் குவித்ததுபோல் அடுக்கி உயரமாக அமைக்கபட்டுள்ளது.

ஊரில் உள்ள கோயில்கள்
--------------------

* இட்டிக்கல் அகரம் கங்கா தேவர் கோயில்
* இட்டிக்கல் அகரம் செல்லியம்மன் கோயில்

மேற்கோள்
--------

1. ↑   ITTIKKAL AGARAM Village Details
2. 1 2 3   *த. பார்திபன், தென்பெண்ணை ஆற்றங்கரைக் கிருஷ்ணகிரி மாவட்ட வரலாறு பகுதி-II சங்க காலம்*. ஸ்ரீ விவேகானந்தர் கொடை மற்றும் அறகட்டளை, தருமபுரி. 2010 ஏப்ரல். பக். 130.

| * பா
* உ
* தொ
கிருஷ்ணகிரி மாவட்டம் |
| --- |
| மாவட்ட தலைநகரம் | கிருஷ்ணகிரி |  |
| மாநிலம் | தமிழ்நாடு |
| வருவாய்க் கோட்டங்கள் | 
ஓசூர் வருவாய்க் கோட்டம்  •  கிருஷ்ணகிரி வருவாய்க் கோட்டம்
 |
| வட்டங்கள் | 
 கிருஷ்ணகிரி வட்டம்  • 
 ஓசூர் வட்டம் • 
 போச்சம்பள்ளி வட்டம்  • 
 ஊத்தங்கரை வட்டம் • 
 தேன்கனிக்கோட்டை வட்டம் • 
 பர்கூர் வட்டம் • 
 சூளகிரி வட்டம் • 
அஞ்செட்டி வட்டம்
 |
| மாநகராட்சி | 
ஓசூர் மாநகராட்சி
 |
| நகராட்சி | 
கிருட்டிணகிரி
 |
| பேரூராட்சிகள் | 
ஊத்தங்கரை
காவேரிப்பட்டணம் \*
கெலமங்கலம் \*
தேன்கனிக்கோட்டை \*
நாகரசம்பட்டி \*
பர்கூர் \*
 |
| ஊராட்சி ஒன்றியங்கள் | 
கெலமங்கலம் ஒன்றியம் •
தளி ஒன்றியம் •
ஓசூர் ஒன்றியம் •
சூளகிரி ஒன்றியம் •
வேப்பனபள்ளி ஒன்றியம் •
கிருஷ்ணகிரி ஒன்றியம் •
காவேரிப்பட்டணம் ஒன்றியம்  •
மத்தூர் ஒன்றியம் •
பர்கூர் ஒன்றியம் •
ஊத்தங்கரை ஒன்றியம் •
 |
| சுற்றுலாத் தலங்கள் | 
கிருஷ்ணகிரி அணை •
 |
| சட்டமன்றத்தொகுதிகள் | ஊத்தங்கரை \* பர்கூர் \* கிருஷ்ணகிரி \* வேப்பனபள்ளி \* ஒசூர் \* தளி |
| இணையதளம் |  |
பெரினிசு ஆபாட்
**பெரினிசு ஆபாட்**  (*Berenice Abbott*;  சூலை  17, 1898 – திசம்பர் , 1991)  என்பவர் அமெரிக்கப்  பெண்  நிழற்படக் கலைஞர் ஆவார். நியூயார்க்கில் உள்ள சிற்பங்கள், 1930 களின் நகர வடிவமைப்பு மற்றும் 1940-60 காலகட்டத்தில் நிகழ்ந்த அறிவியல் நிகழ்வுகள் ஆகியவற்றின் நிழற்படங்கள் இவருடைய படைப்புகள் ஆகும்.

வாழ்க்கைக் குறிப்புகள்
----------------------

ஓகியோவில் சுப்ரிங்பீல்ட் என்ற ஊரில் பிறந்தார். ஓகியோ மாநில பல்கலைக் கழகத்தில் பயின்றபோதிலும் படிப்பைத் தொடராமல் இடையிலேயே படிப்பை விட்டு விட்டார். சிற்பம் மற்றும் ஓவியம் கற்பதற்காக ஓகியோவிலிருந்து நியூயார்க்கு வந்தார். மாடலாக மாறிய இவர் சர்ரியலிச ஓவியரும் நவீன ஒளிப்படக் கலைஞருமான மெனரேவுக்கு மாடலாக இருந்தார்.

நியூயார்க்கு நகர கட்டடங்களையும் நகர்ப்புற வடிவமைப்பையும் தமது புகைப் படக் கருவியில் பதிவு செய்தார். பட நிலையம் ஒன்றைத் தொடங்கினார்.  எழுத்தாளர்கள், கலைஞர்கள், பணக்காரர்கள் போன்றோரைப் படம்பிடித்தார்.புகழ் பெற்ற எழுத்தாளர் ஜேம்ஸ் ஜோய்ஸ் இன் படம் இவரது படைப்புகளில் புகழ் பெற்ற ஒன்று ஆகும்.

ஆபாட் 1925 முதல் 1929 வரை பாரிசு நகரில் மே ரே என்ற நிழற்படக் கலைஞரிடம் உதவியாளராகப் பணி புரிந்தார். 1926 இல் தமது நிழற்படங்கள் கண்காட்சியை முதன்முதலாகத்  தனியாக  பாரிசில் நடத்தினார்.  அந்தக் காலத்துப் பெரிய கலைஞர்களின் படங்கள் அந்தக் கண்காட்சியில் இடம் பெற்றன.      

மேயினில் 1950 பிற்பகுதியில் ஒரு வீட்டை வாங்கினார். அங்கேயே நிலையாகத் தங்கினார். அங்கு பல இடங்களைப் பதிவு செய்து, நிழற்படத் தொகுப்பை நூலாக்கி வெளியிட்டார். இவர் திருமணம் செய்துகொள்ளவில்லை. 2000 ஆம் ஆண்டில் பன்னாட்டுப் புகழ் பெற்ற நிழற்படக்காரர்கள் வரிசையில் இவர் இடம் பெற்றார்.

மேற்கோள்கள்
-----------

1. ↑   "Abbott, Berenice". *Encyclopædia Britannica* (15th) **I: A-Ak – Bayes**. (2010). Chicago, Illinois: Encyclopædia Britannica, Inc.. 12–13. ISBN 978-1-59339-837-8.
2. ↑
3. ↑  "Abbott, Berenice". *Who Was Who in America, with World Notables, v. 10: 1989–1993*. New Providence, NJ: Marquis Who's Who. 1993. பக். 1. பன்னாட்டுத் தரப்புத்தக எண்:0837902207.
4. ↑  Yochelson, pp. 9–10.
ஆறாம் பௌத்த சங்கத்தில் கலந்து கொண்டவர்கள், ரங்கூன், மியான்மர்
**ஆறாம் பௌத்த சங்கம்** (Sixth buddhist council), கௌத புத்தரின் 2500-ஆம் ஆண்டு நினைவு நாளை கொண்டாடுவதற்காக, மியான்மர் நாட்டின் ரங்கூன் நகரத்தில் மே, 1954 முதல் மே 1956 முடிய நடைபெற்றது. 

பர்மா நாட்டின் பிரதமர் யு நூவின் ஆதரவில் நடைபெற்ற ஆறாம் பௌத்த சங்கத்திற்கு எட்டு நாடுகளிலிருந்து 500 பௌத்த அறிஞர்களும், பிக்குகளும் கலந்து கொண்டனர். 

ஆறாம் பௌத்தச் சங்கத்தில் மியான்மர், இலங்கை, இந்தியா, நேபாளம், திபெத், கம்போடியா, தாய்லாந்து, லாவோஸ் என எட்டு நாடுகளின் பௌத்த அறிஞர்கள் கலந்து கொண்டனர். 
ஆறாம் பௌத்த சங்கத்தில் பௌத்த தருமம், விநயபிடகம் குறித்த நெறிமுறைகள் தொகுக்கப்பட்டது. மேலும் பாலி மொழியில் அமைந்த அனைத்து பௌத்த சாத்திரங்கள் மறுபரிசீலனைச் செய்யப்பட்டு ஓதப்பட்டது.

இதனையும் காண்க
--------------

* பௌத்த சங்கம்
* முதலாம் பௌத்த சங்கம்
* இரண்டாம் பௌத்த சங்கம்
* மூன்றாம் பௌத்த சங்கம்
* நான்காம் பௌத்த சங்கம்
* ஐந்தாம் பௌத்த சங்கம்

மேற்கோள்கள்
-----------

1. ↑  Sixth Buddhist Council
2. ↑  The Sixth Buddhist Council: Its Purpose, Presentation, and Product

வெளி இணைப்புகள்
---------------

* Buddhist Councils
* The Six Dhamma Councils
**காரியாதி** சங்ககாலக் குறுநில மன்னர்களில் ஒருவன். இவன் **மல்லி கிழான் காரியாதி** என ஊர்ப்பெயர் அடைமொழியுடன் குறிப்பிடப்படுகிறான். மற்றும் **பெரும்பெயர் ஆதி** எனவும் இவன் சிறப்பிக்கப்பட்டுள்ளான். இவனது ஊர் மல்லி. இவனது பெயர் ஆதி. இவனது தந்தை பெயர் காரி. இந்தக் காரி கடையெழு வள்ளல்களில் ஒருவனான காரியாகவும் இருக்கலாம். 

இந்த ஆதி சிறந்த வாட்போர் வீரன். இவன் தன்னை நாடி வந்த புலவர்களுக்கு அவன் நாட்டுக் குடவர்குடி எயினர் தந்த மான்கறியும், சோறும் பாக்குமட்டையில் படைத்து உண்ணச்செய்து பரிசில் நல்குவானாம். 

ஆவூர் மூலங்கிழார் என்னும் புலவர் இவனைப் பாடியுள்ளார்.

இவனுடைய குடநாட்டில் திங்களும் நுழைய முடியாத எந்திரப்பொறிகளைக் கொண்ட சிற்றூர்கள் (குறும்பு)கள் பல இருந்தன.

அடிக்குறிப்பு
-------------

1. ↑  
புளிச் சுவை வேட்ட செங் கண் ஆடவர்  

தீம் புளிக் களாவொடு துடரி முனையின்,  

மட்டு அறல் நல் யாற்று எக்கர் ஏறி,  

கருங் கனி நாவல் இருந்து கொய்து உண்ணும்,  

**பெரும் பெயர் ஆதி**, பிணங்குஅரில் குட நாட்டு,  

எயினர் தந்த எய்ம் மான் எறி தசைப்  

பைஞ் ஞிணம் பெருத்த பசு வெள் அமலை,  

வருநர்க்கு வரையாது தருவனர் சொரிய,  

இரும் பனங் குடையின் மிசையும்  

பெரும் புலர் வைகறைச் சீர் சாலாதே. (புறம் 177)
2. ↑  திங்களும் நுழையா எந்திரப் படு புழை,  
கள் மாறு நீட்ட நணி நணி இருந்த  
குறும் பல் குறும்பின் ததும்ப வைகி,  
புளிச் சுவை வேட்ட செங் கண் ஆடவர் (புறநானூறு 177)